మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
‘తల్వార్’ సినిమాగా... ఆరుషి కథ
మర్డర్ కేసు... ఇప్పుడు సినిమాగా రాబోతోంది. దానికి తల్వార్ అని పేరు పెట్టారు.
TNN | Updated:
Aug 27, 2015, 06:21PM IST
తల్లిదండ్రుల చేతిలోనే ప్రాణాలు కోల్పోయింది పద్నాలుగేళ్ల ఆరుషి తల్వార్. 2008లో నోయిడాలో జరిగిన దారుణ హత్య అది. ఆరుషితో పాటూ, ఇంటి పనిమనిషిని కూడా ఆమె తల్లిదండ్రులు చంపేశారు. అప్పట్లో ఈ కేసు దేశరాజధానిలో సంచలనం సృష్టించింది. ఆ కేసులో ప్రస్తుతం ఆరుషి తల్లిదండ్రులు జైల్లో శిక్ష అనుభవిస్తున్నారు. ఆ మర్డర్ కేసు... ఇప్పుడు సినిమాగా రాబోతోంది. దానికి తల్వార్ అని పేరు పెట్టారు. మేఘనా గుల్జార్ ఈ సినిమా ట్రైలర్ ను ఇటీవలే విడుదల చేశారు. ఇందులో కొంకణా శర్మ , నీరజ్ కబి ఆరుషి తల్లిదండ్రులుగా నటిస్తున్నారు. ఇర్ఫాన్ ఖాన్ సీబీఏ అధికారిగా నటిస్తున్నాడు. దర్శకుడు విశాల్ భరద్వాజ్ మాట్లాడుతూ ఈ సినిమా తీయడానికి ఆరుషి తల్లిదండ్రుల అంగీకారం అవసరం లేదని అన్నారు. వారిని కోర్టు దోషులుగా తేల్చిందని అన్నారు. ఈ సినిమాను అక్టోబర్ 2న, గాంధీ జయంతి రోజు విడుదల చేయనున్నారు.